  Виталий Пронин 23-тӥ - 25-тӥ феврале Якшур-Бӧдья черкогуртын ортчизы Гурт тол шудонъёс. Ёроссылы бадӟым кузьым лэсьтӥзы татысь куасэн бызьылӥсь воргоронъёс. Соос вормизы командаен спринтын, нимаз стартъёсын но эстафетаын. Якшур-Бӧдьяысь Н. Михайлов но А. Телегин Гурт шудонъёсын зарнияськизы.Якшур-Бӧдья ёрослэн командаез Гурт шудонъёсын тужгес бадӟымез вал - ог 70 адями. Та ёросысь спортсменъёс Гурт шудонъёсын вормисьёс пӧлы шер шедьылӥзы, нош туэ воргоронъёссы адӟем карымонэсь вал. Командаен спринтын зарни медаль утӥзы Александр Телегин но Никита Михайлов. Отӥяз та пиос ик зарни но азвесь медальёс басьтӥзы на 10 иськем вылын.Гурт шудонъёс йылпумъяськизы эстафетаосын. Якшур-Бӧдьяысь воргоронъёслэн командаязы А. Телегин но Н. Михайлов борды итӥськизы на В. Дьяконов но Д. Ходырев. Этап бӧрсьы этап ортчиз, бӧдьяос азьпала потыны быгатӥзы. 4-тӥ этапын бызись Александр Телегин мукет спортсменъёсты ӝыны иськемлы азьпалтӥз. Пиослэсь вормон басьтонзэс шӧдыса, ёросысь кивалтӥсьёс  спортсменлы стадионысен сётӥзы флаг. Озьы А. Телегин, дуннелэн чемпионатаз сямен, финиш гожез бадӟым флаген выжиз.Та ӵошатсконъёсын Александр Телегин 3 пол зарни медаль утӥз, 2 зарни но 1 азвесь медальёс басьтӥз Никита Михайлов. Никита понна со вераны луонтэм шумпотон, угось ужа со Якшур-Бӧдьяысь спортъя школаын тренер луыса. Кужмо луэменыз бурдъяны быгатӥз татын ик ужась анайзэ Ларина Валентиновнаез но школае ветлӥсь пиналъёсты. Якшур-Бӧдья ёросысь пиналъёс пӧлын но вань ни яркыт спортсменъёссы. Кемалась ик ӧвӧл Россилэн куасэн бызьылонъя первенствояз пыриськизы Аня Блинова но Александр Ившин.17-тӥ но 18-тӥ мартэ Якшур-Бӧдья черкогуртэ нош ик трос куноос люкаськозы. Таяз учыре куасэн бызьылозы пиналъёс. «Шаплы лыжня» ӵошатсконын 2-тӥ арзэ буре ваёзы Удмуртиысь дано тренерез Эдуард Михайловез.http://udmdunne.ru/2017/03/yakshur-b%D3%A7dya-cherkogurtyn-gurt-shudonjos-ortchizy/ Валентина Емельянова  Теги: Гуртшудонъёс спорт  